**Správa o realizácii školského vzdelávacieho programu počas mimoriadneho prerušenia**

**školského vyučovania**

**(Príloha k Správe o výchovno-vzdelávacej činnosti, jej výsledkoch a podmienkach**

**za školský rok 2019/2020)**

Vypracovala: Mgr. Dana Rapavá

riaditeľka školy

Prerokované a schválené v PR: 25.08.2020

**Obsah**

1. Dôvod a termín prerušeného vyučovania v ZŠ a vzdelávania v MŠ
2. Opis zmien z dôvodu mimoriadnej situácie
3. Spôsob hodnotenia žiakov vo vyučovacích predmetoch
4. Odporúčania a opatrenia pre opakovaný prípad prerušeného vyučovania v šk. r. 2020/2021
5. **Dôvod a termín prerušeného vyučovania v ZŠ a vzdelávania v MŠ**

Dôvodom prerušeného vyučovania v základných školách bola mimoriadna situácia zapríčinená pandémiou spôsobenou ochorením COVID-19. Žiaci všetkých základných škôl v SR sa nevzdelávali prezenčnou formou v školách, ale sa vzdelávali dištančnou formou v domácom prostredí.

Vláda SR uznesením č. 111 z 11. marca 2020 vyhlásila **mimoriadnu situáciu** v súvislosti s ohrozením verejného zdravia II. stupňa z dôvodu ochorenia COVID-19 spôsobeným vírusom SARS-CoV-2 na území Slovenskej republiky. Vláda SR v tejto súvislosti uzneseniami č. 114 z 15. 3. 2020 a č. 115 z 18. 3. 2020 vyhlásila a následne rozšírila **núdzový stav**.

Úrad verejného zdravotníctva SR opatrením č. OLP/2576/2020 z 12. 3. 2020 **zakázal prevádzku** zariadení pre deti a mládež podľa § 24 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov okrem špeciálnych výchovných zariadení, t. j. zakázal prevádzku škôl a školských zariadení okremdiagnostických centier, reedukačných centier a liečebno-výchovných sanatórií.

Ministerka školstva, vedy, výskumu a športu SR usmernením z 12. 3. 2020 **prerušila** vyučovanie na školách a školských zariadeniach v období **od** **16. 3. 2020** **do 29. 3. 2020** vrátane.

Ústredný krízový štáb na svojom zasadnutí 23. 3. 2020 prijal ďalšie opatrenia na ďalšie riešenie epidemiologickej situácie.

Vzhľadom na uvedené minister školstva SR vydal rozhodnutie číslo: 2020/10610:1-A1030 a mimoriadne **prerušil školské vyučovanie v školách** od 30. marca 2020 do odvolania.

Žiaci I. stupňa sa vrátili k prezenčnej forme výučby 1. júna 2020. Dochádzka bola dobrovoľná. Žiaci II. stupňa sa vrátili k prezenčnej forme výučby 22. júna 2020. Dochádzka žiakov bola dobrovoľná.

**Žiaci Základnej školy, Cabajská 2, Nitra:**

1. **Od 12 do 13. marca 2020**

*Riaditeľské voľno udelené v zmysle § 150 ods. 5 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov rozhodnutím riaditeľky školy*

*č. 4 /2020 - R, zo dňa 11.3.2020.*

1. **Od 16.3. do 29.3.2020**

Výchovno-vzdelávacia činnosť prerušená v čase od 16. 03. 2020 do 29. 03. 2020 na základe usmernenia ministerky školstva, vedy, výskumu a športu SR zo dňa 12. marca 2020.

1. **Od 30.3.2020 do 1.6.2020**

Výchovno-vzdelávacia činnosť prerušená v čase od 30. 03. 2020 na základe rozhodnutia MŠVVaŠ SR č.  *2020/10610:1-A1030 zo dňa 26. marca 2020.*

1. **Od 1.6.2020**

*Rozhodnutie ministra školstva, vedy, výskumu a športu SR č. 2020/12033:2-A2110 zo dňa 28.5.2020 o obnovení prezenčnej formy výučby pre žiakov 1. až 5. ročníka ZŠ*

*Oznámenie zriaďovateľa školy – Mesta Nitry zo dňa 26.5.2020 o obnovení ZŠ, ŠKD a ZŠS pre žiakov 1. až 5. ročníka ZŠ*

1. **Od 22.6.2020**

*Rozhodnutie ministra školstva, vedy, výskumu a športu SR č. 2020/12836:1-A2110 zo dňa 16.6.2020 o obnovení prezenčnej formy výučby pre žiakov všetkých ročníkov ZŠ*

*Oznámenie zriaďovateľa školy – Mesta Nitry zo dňa 17.6.2020 o obnovení školského vyučovania na účel výchovy a vzdelávania žiakov všetkých ročníkov ZŠ.*

Žiaci ZŠ mali prezenčné vzdelávanie dobrovoľné, mohli sa naďalej vzdelávať aj dištančne.

1. **Opis zmien z dôvodu mimoriadnej situácie**

*Oblasť personálna*:

1. Pedagogickí zamestnanci ZŠ na základe dohody so zamestnávateľom pracovali z domu (home office) – vzdelávali žiakov dištančnou formou prostredníctvom internetového a telefonického spojenia. Boli v úzkom kontakte so žiakmi a rodičmi.
2. Nepedagogickí zamestnanci ZŠ vykonávali upratovacie a dezinfekčné práce tak, aby neprichádzalo k úzkym kontaktom, v zmysle opatrení ÚVZ SR a MŠVVaŠ SR.
3. Od 16.4.2020 na základe opatrení prijatých boli zamestnancom ZŠS krátené mzdy na úroveň 80 % kvôli prekážke na strane zamestnávateľa. Nebola im prideľovaná žiadna práca.
4. Vedúci pedagogickí a nepedagogickí zamestnanci vykonávali svoju prácu buď prostredníctvom priameho výkonu na pracovisku alebo prostredníctvom práce z domu (home Office). Zabezpečovali aj udržiavanie kontaktu verejnosti so školou.

*Oblasť materiálna*:

1. Poverení zamestnanci zabezpečovali objednávanie a nákup dezinfekčných prostriedkov a ochranných prostriedkov, ktoré boli určené na zabránenie šíreniu pandemického ochorenia COVID-19.
2. THP zamestnanci zabezpečovali uzatvorenie areálu školy pred vstupom nepovolaných osôb, vykonávali pravidelnú dezinfekciu.
3. Asistenti učiteľa, vychovávatelia a triedni učitelia zabezpečovali distribúciu pracovných materiálov pre žiakov, ktorí z rôznych dôvodov nemali technické zabezpečenie.

*Oblasť vzdelávacia na úseku základnej školy*:

1. Žiaci základnej školy boli vzdelávaní dištančnou formou. Pedagógovia využívali viac prostriedkov na zverejňovanie úloh, zadaní a vysvetľovania učiva:

* Na webovom sídle školy bolo rozšírené menu o položku „Domáce úlohy“ – slúžilo na zverejňovanie zadaní pre jednotlivé ročníky a predmety;
* Vzdelávanie prebiehalo aj prostredníctvom „EduPage“ – prístup k zadaniam, návodom, videám, úlohám (žiaci získavajú prihlasovacie údaje vždy na začiatku školskej dochádzky na našej škole) ;
* „ZOOM“ – táto forma umožňovala vzdelávať on-line (audiovzdelávanie, videovzdelávanie).
* Telefonicky – u tých žiakov, kde zlyhala práca s PC a internetom;
* Zasielaním tlačených textov – ojedinele u žiakov, ktorí nemali prístup k internetu a PC.

1. Žiaci boli vzdelávaní podľa upraveného obsahového a výkonového štandardu (štátneho vzdelávacieho programu) pre jednotlivé ročníky a predmety, ktorý upravil a zverejnil Štátny pedagogický ústav pre tento účel, (platili na obdobie dištančného vzdelávania do 30.6.2020). Štandardy určili podstatné základné obsahy a výkony jednotlivých predmetov v ročníku, ktoré má žiak zvládnuť v šk. r. 2019/20 tak, aby mohol postúpiť do vyššieho ročníka.
2. Po prerokovaní v metodických orgánoch a v pedagogickej rade boli schválené nové hodnotiace kritériá na výkon žiakov – podľa predmetov a ročníkov (príloha).
3. Škola zverejnila podmienky hodnotenia a klasifikácie jednotlivých predmetov vo všetkých ročníkoch v období dištančného vzdelávania, aj záverečné kritériá na hodnotenie a klasifikáciu žiakov za 2.polrok šk. r. 2019/20 a spôsob záverečného hodnotenia (príloha).
4. Predmety výchovného charakteru (TSV, HUV, VYV, PVY, ETV, NAV, TCHV) neboli klasifikované z dôvodu, že nebolo možné naplniť v čase prerušeného vyučovania ciele predmetu kvalitnou/plnohodnotnou realizáciou. Ostatné predmety boli klasifikované u žiakov II. stupňa a slovne hodnotené u žiakov I. stupňa.
5. Rodičia žiakov boli pravidelne informovaní o všetkých dôležitých informáciách prostredníctvom oznamov na webovom sídle školy.
6. Žiaci boli v mesiaci jún (v krátkom období) vzdelávaní aj prezenčnou formou. Bolo využité najmä blokové vyučovanie s cieľom zdiagnostikovať vedomostnú úroveň žiakov a nastaviť vzdelávací model v novom školskom roku 2020/21.
7. **Odporúčania a opatrenia pre opakovaný prípad prerušeného vyučovania v šk. r. 2020/2021**
8. Dištančné vzdelávanie odkrylo nedostatky a rezervy v digitálnom vzdelaní a vzdelávaní žiakov, ich rodičov aj pedagógov a nedostatky v technickom vybavení domácností žiakov. Preto je potrebné v novom školskom roku 2020/21 sa zamerať na:

* Dovzdelávanie pedagógov školy v oblasti využitia EduPage a iných dostupných a bezpečných programov v oblasti online komunikácie (napr. odosielanie a prijímanie správ, zadávanie a kontrola/oprava úloh, on-line vyučovanie, komunikácia s rodičom, žiakom, spätná väzba, didaktické testy – ich zadanie, oprava a vyhodnotenie),
* Priebežné sústavné digitálne vzdelávanie žiakov so stúpajúcou náročnosťou v požívaní EduPage.
* Vyžadovanie základných digitálnych zručností od rodičov žiakov aj počas bežného prezenčného vyučovania, sprostredkovávanie zjednodušených návodov pre rodičov, ako pracovať s výučbovými programami žiakov a informačnými prostriedkami.
* Vypracovať krízový plán, aktualizovať ŠP, v ktorom budú zapracované všetky zmeny a požiadavky na inovatívne spôsoby vzdelávania, zodpovednosť žiakov a ich rodičov pri ich využívaní, rešpektovanie požiadaviek školy v podmienkach meniacej sa spoločnosti.
* Vyžadovať od žiakov a ich  rodičov zodpovedný prístup k povinnostiam, podporovať motiváciu k učeniu a získavaniu vedomostí a zručností.

Prílohy:

1. Prílohy k správam MZ a PK
2. Oznam zverejnený na webovom sídle školy pre rodičov a žiakov (technická podpora a didaktické odporúčania)
3. Hodnotenie žiakov v čase mimoriadnej situácie
4. Podklady k záverečnému hodnoteniu a klasifikácii žiakov za 2.polrok šk. r. 2019/20